37. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 115239/25702/3627 της 21 Δεκ. 1965/11 Ιαν. 1966 (ΦΕΚ Β΄ 8) Περί ερμηνείας των διατάξεων του Νόμ. 4483/65. Έχοντες υπ’ όψιν το άρθρ. 14 του υπ’ αριθ. 4483 Νόμου, περί καταργήσεως του υποχρεωτικού ελέγχου των εσωτερικών ηλεκτρικών εγκαταστάσεων και άλλων τινών διατάξεων, αποφασίζομεν : Ι.Εις τα, υπό του άρθρ. 2 του Νόμ. 4483/65 προβλεπόμενα σχέδια εσωτερικών ηλεκτρικών εγκαταστάσεων τα συνυποβαλλόμενα είς την ΔΕΗ μετά των υπευθύνων δηλώσεων των κατασκευαστών ηλεκτρολόγων δέον ν’ αναγράφωνται τα εξής: α)Θέσις και ισχύς των καταναλώσεων. β)Διαδρομή των διαφόρων γραμμών, μνημονευομένης εις το υπόμνημα του σχεδίου της διατομής αυτών, εφ’ όσον αύτη είναι ανωτέρα του 1,5 τετρ. χιλ/στού. γ)Θέσεις των διακοπτών, ρευματοδοτών και πινάκων εν σχέσει προς το ακίνητον. (Αντί για τη σελ. 178,09(γ) Σελ. 178,09(δ) Τεύχος 1405 Σελ. 79 Έλεγχος Ηλεκτρικών Εγκαταστάσεων 13.Δ.δ.37 δ)Αναλυτικόν σχέδιον του πίνακος ή των πινάκων, εφ’ όσον δεν πρόκειται περί τυποποιημένων τοιούτων ή εφ’ όσον πρόκειται περί τυποποιημένων πινάκων, ο τύπος αυτών. Εις αμφοτέρας τας ως άνω περιπτώσεις θα μνημονεύεται ότι αι τοποθετηθείσαι ασφάλειαι είναι σύμφωνοι προς τους κανονισμούς εσωτερικών ηλεκτρικών εγκαταστάσεων (ΚΕΗΕ). ΙΙ.Ωσαύτως δέον ν’ αναγράφεται εις εμφανές σημείον της δηλώσεως η κατηγορία χώρου από πλευράς επιθεωρήσεως της εγκαταστάσεώς του συμφώνως τω άρθρ. 305 των ΚΕΗΕ. Οι κατασκευασταί ηλεκτρολόγοι υποχρεούνται, δυνάμει του κανονισμού εσωτερικών Ηλεκτρικών Εγκαταστάσεων, να προβαίνωσιν εις ωμομέτρησιν των υπ’ αυτών κατασκευαζομένων ηλεκτρικών εγκαταστάσεων και ν’ αναγράφωσιν επί των δηλώσεων ότι τα αποτελέσματα των ωμομετρήσεων είναι σύμφωνα προς τους ισχύοντας κανονισμούς. ΙΙΙ.Αι ως άνω υπεύθυνοι δηλώσεις των εγκαταστατών ηλεκτρολόγων ισχύουσι επί εν έτος από της ημερομηνίας εκδόσεως αυτών. Εν περιπτώσει οιασδήποτε προσθήκης ή τροποποιήσεως της ηλεκτρικής εγκαταστάσεως απαιτείται ανεξαρτήτως χρόνου, υποβολή νέας δηλώσεως εγκαταστάτου. IV.Προκειμένου περί εγκαταστάσεως, υποσταθμών υψηλής τάσεως ή κινητήρων υψηλής τάσεως οι αδειούχοι εγκαταστάται αυτών δέον να υποβάλωσιν εις την ΔΕΗ τα κάτωθι: 1) υπεύθυνον δήλωσιν ότι η εγκατάστασις υψηλής τάσεως εξετελέσθη συμφώνως προς τους εν ισχύϊ κανονισμούς, 2) Προϋπολογισμόν δαπάνης κατασκευής της εγκαταστάσεως (υποσταθμού ή κινητήρος υψηλής τάσεως), 3) Τεχνικήν περιγραφήν της εγκαταστάσεως και 4) Σχέδιον περιλαμβάνον: α)Κατόψιν, τομήν του κτιρίου εις ο θέλει γίνη εγκατάστασις υψηλής τάσεως, β)Σχέδιον περιοχής και γ)ηλεκτρικήν συνδεσμολογίαν. Δια τας μετά του υποσταθμού υποβιβασμού τάσεως εσωτερικάς ηλεκτρικάς εγκαταστάσεις χαμηλής τάσεως ισχύουσιν πάντα τα προβλεπόμενα υπό των διατάξεων του Νόμ. 4483/65 δια τοιαύτας εγκαταστάσεις. V.Η ΔΕΗ δύναται ν' αρνηθή την ηλεκτροδότησιν της εγκαταστάσεως εφ' όσον θέλει διαπιστωθή υπό των οργάνων της ότι η εγκατάστασις παρουσιάζει σοβαράς ελλείψεις. Ωσαύτως δικαιούται η ΔΕΗ να προβαίνη εις την διακοπήν της ηλεκροδοτήσεως της εγκαταστάσεως καταναλωτού, εφ' όσον διαπιστωθή  Σελ. 178,10(δ) Τεύχος 1405 Σελ. 80 υπ' αυτής προφανώς ανωμαλία εις την εγκατάστασιν αυτήν και να μην επανασυνδέη ταύτην έως ότου  υποβληθή υπό του καταναλωτού υπεύθυνος δήλωσις εγκαταστάτου ηλεκτρολόγου ότι η βλάβη αποκατεστάθη. VI.Η καταβολή του τέλους δικαιώματος συνδέσεως παροχής υπολογίζεται δια μεν τας περιπτώσεις μονοφασικών μετρητών, επί τη βάσει της παραδοχής της εντάσεως κανονικής λειτουργίας μετρητού των 25 Αμπέρ, δι' απάσας δε λοιπάς περιπτώσεις τριφασικών μετρητών επί τη βάσει της μεγίστης συνεχούς εντάσεως λειτουργίας της εγκαταστάσεως. Το τέλος δικαιώματος συνδέσεως παροχής θα καταβάληται μόνον κατά την κατ' αρχήν σύνδεσιν της εγκαταστάσεως, πλην των περιπτώσεων αντικαταστάσεως μονοφασικών παροχών δια τριφασικών ή της αντικαταστάσεως της υφισταμένης τριφασικής διατάξεως μετρήσεως δι' ετέρας μεγαλυτέρας ισχύος, οπότε θα καταβάληται η επί πλέον διαφορά. Δεν θα καταβάλλεται τέλος συνδέσεως εν περιπτώσει αλλαγής τάσεως λόγω ανακαινίσεως των δικτύων της επιχειρήσεως ηλεκτροφωτισμού ή αλλαγής εσωτερικών ηλεκτρικών εγκαταστάσεων προς εφαρμογήν των εν ισχύϊ κανονισμών (ΚΕΗΕ). Τέλος διευκρινίζεται ότι η κατά το άρθρ. 8 παρ. 1 κατάταξις των υποψηφίων πελατών θα γίνηται βάσει του συνολικού αριθμού των κατοίκων των αντιστοίχων Δήμων ή Κοινοτήτων ως συνόλου (βάσει της τελευταίας απογραφής) εις την περιοχήν των οποίων ευρίσκονται αι εγκαταστάσεις των πελατών. 13.Δ.δ.37 Έλεγχος Ηλεκτρικών Εγκαταστάσεων 